Այգեհովիտ (համայնք, Քաշաթաղի շրջան)

Այգեհովիտ, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

Աշխարհագրություն 
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք։ Համայնքի տարածքն 3829,7 հա է, որից  1627,2 հա-ն անտառային հողեր են։ Համայնքի սահմաններով է հոսում Հագարի գետը։

Բերձոր շրջկենտրոնից հեռու է 55 կմ, իսկ մայրաքաղաք Ստեփանակերտից` 96 կմ։

Վարչատարածքային բաժանում և համայնքային կյանք 
Համաձայն Արցախի Հանրապետության վարչատարածքային բաժանման՝ Այգեհովիտ համայնքն իր մեջ ներառում է Այգեհովիտ  Լճաշեն գյուղերը։

Համայնքում գործում էր գյուղապետարան, բուժկետ, միջնակարգ դպրոց։ 

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր 1 ակունքից։ Առկա են խմելու ջրի համար պիտանի 2 անհատական ջրհորներ։ Համայնքի տարածքով են անցնում «Այգեհովիտ-1» և «Այգեհովիտ-2» ոռոգման ջրատարները։

2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

Բնակչություն 
Այգոհեվիտ համայնքի բնակչությունը 2015 թվականի դրությամբ կազմել է 159 մարդ, որոնք կազմել են 45 տուն։ Նույն թվականի դրությամբ Այգեհովիտ գյուղում բնակվել է 151 մարդ, որոնք կազմել են 42 տուն։ Լճաշեն գյուղում բնակվել է 8 մարդ, որոնք կազմել են 3 տուն։

Կրթություն 
Այգեհովիտ համայնքում գործում էր միջնակարգ դպրոց, որտեղ 2015 թվականի դրությամբ սովորում էր 28 աշակերտ։

Տնտեսություն 
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2101,3 հա-ը գյուղատնտեսական նշանակության են։

Ծանոթագրություններ 

Քաշաթաղի շրջանի համայնքներ